Mestská časť Bratislava – Nové Mesto

Zmena materiálu č. 4 na rokovanie
Miestneho zastupiteľstva
dňa 07.05.2015

Návrh 
na vyhlásenie dňa konania voľby miestneho kontrolóra Mestskej časti Bratislava – Nové Mesto
a  
Návrh 
na ustanovenie podrobností o  spôsobe a  vykonaní voľby miestneho kontrolóra Mestskej časti Bratislava – Nové Mesto a  náležitostí prihlášky

Predkladá:						       Materiál obsahuje:
Mgr. Rudolf Kusý 					       1. Návrh uznesenia
Starosta						       2. Dôvodovú správu
							       3. Prílohu 

                                                                                	       

Spracovateľ:						       
Mgr. Ing. Ľubomír Baník                                                  	
prednosta 	

Máj 2015

Návrh uznesenia

Miestne zastupiteľstvo mestskej časti Bratislava – Nové Mesto

1.	v y h l a s u j e

v  zmysle ustanovenia § 18a ods. 2 zákona 369/1990 Zb. o obecnom zriadení v  znení neskorších predpisov 16.06.2015 za deň konania voľby miestneho kontrolóra Mestskej časti Bratislava – Nové Mesto, ktorá sa uskutoční v Stredisku kultúry na ul. Vajnorskej č. 21 v  Bratislave. 

2.	u r č u j e 

I.	požiadavky, ktoré musí kandidát na funkciu miestneho kontrolóra spĺňať:

a)	kvalifikačné predpoklady:
- 	minimálne úplné stredné vzdelanie

b)	iné predpoklady podľa zákona č. 552/2003 Z. z. o  výkone práce vo verejnom záujme:
-	spôsobilosť na právne úkony
-	bezúhonnosť 
	
II.	náležitosti písomnej prihlášky, ktorá obsahuje najmä:   
-	osobné údaje kandidáta - meno a  priezvisko, dátum narodenia, trvalé bydlisko,
-	ak je to možné, e-mailový a telefonický kontakt; 
-	doklad o  bezúhonnosti – výpis z  registra trestov nie starší ako 3 mesiace;
-	úradne overená fotokópia príslušného dokladu o  najvyššom dosiahnutom vzdelaní;
-	profesijný životopis; 
-	čestné vyhlásenie kandidáta o  tom, že má spôsobilosť na právne úkony v  plnom rozsahu;
-	písomný súhlas kandidáta na spracovanie osobných údajov v  súlade s  ustanovením § 11 zákona č. 122/2013 Z. z. o  ochrane osobných údajov a  o  zmene a  doplnení niektorých zákonov v  znení neskorších predpisov, ako aj súhlas na zverejnenie profesijného životopisu na webovej stránke Mestskej časti Bratislava – Nové Mesto, pričom tento bude prístupný širokej verejnosti prostredníctvom webovej stránky na dobu neurčitú.

Kandidáti na funkciu miestneho kontrolóra Mestskej časti Bratislava – Nové Mesto písomné prihlášky v  zalepenej obálke označenej „Voľba kontrolóra“ – NEOTVÁRAŤ doručia najneskôr do 02.06.2015 do 15.00 hod. na adresu Miestneho úradu mestskej časti Bratislava – Nové Mesto, Junácka 1, 832 91 Bratislava. Rozhodujúci je dátum a  čas doručenia písomnej prihlášky do podateľne Miestneho úradu mestskej časti Bratislava – Nové Mesto, uvedený na prezenčnej pečiatke podateľne. 

III.	Funkčné obdobie miestneho kontrolóra sa začína dňom, ktorý je určený ako deň nástupu do práce, týmto dňom je 17.06.2015.

IV.	Funkcia miestneho kontrolóra sa vykonáva na plný pracovný úväzok. 

3.	s c h v a ľ u j e 
ďalšie podrobnosti o spôsobe a vykonaní voľby miestneho kontrolóra

I.	Spôsob vykonania voľby miestneho kontrolóra - verejným hlasovaním, písomne prostredníctvom hlasovacích lístkov. pričom o  každom kandidátovi sa bude hlasovať zvlášť Na hlasovacích lístkoch budú kandidáti uvedení v  abecednom poradí (podľa priezviska jednotlivých kandidátov). kde jednotliví hlasujúci Poslanci miestneho zastupiteľstva zakrúžkujú / zvolia meno jedného z  kandidátov uvedeného na hlasovacom lístku, ktorého vzor tvorí prílohu tohto uznesenia. Za miestneho kontrolóra bude zvolený kandidát, ktorý získa súhlas nadpolovičnej väčšiny všetkých poslancov miestneho zastupiteľstva. V  prípade, ak ani jeden z  kandidátov takúto väčšinu nezíska, vykoná sa na tom istom zasadnutí Miestneho zastupiteľstva druhé kolo volieb, do ktorého postúpia dvaja kandidáti, ktorí v  prvom kole volieb získali najväčší počet platných hlasov. V druhom kole volieb je za miestneho kontrolóra zvolený ten kandidát, ktorý získal najväčší počet platných hlasov. Pri rovnosti hlasov v  druhom kole volieb sa rozhoduje žrebom, a  to tak že kandidáti s  rovnakým počtom hlasov sa uvedú jednotlivo na hlasovacie lístky s  tým, že žrebovanie sa uskutoční prostredníctvom náhodného výberu. Žrebovanie vykoná predseda volebnej komisie. Za účelom organizácie voľby a vyhlásenia výsledkov voľby bude na zasadnutí miestneho zastupiteľstva ustanovená volebná komisia spomedzi poslancov.     

II.	Uchádzač, ktorý splní kvalifikačný predpoklad, náležitosti písomnej prihlášky a včas podá písomnú prihlášku, bude zaradený ako kandidát do voľby na funkciu miestneho kontrolóra. Úspešným uchádzačom Kandidátovi bude miestnym úradom mestskej časti Bratislava – Nové Mesto zaslaná poštou, ako prípadne aj prostredníctvom e-mailu, pozvánka na voľbu miestneho kontrolóra a na vystúpenie pred poslancami Miestneho zastupiteľstva mestskej časti Bratislava – Nové Mesto pred konaním voľby. 

III.	Každý kandidát na funkciu miestneho kontrolóra má právo v  deň konania voľby miestneho kontrolóra na vystúpenie pred poslancami Miestneho zastupiteľstva mestskej časti Bratislava – Nové Mesto v  časovom rozsahu maximálne 5 minút. 

IV.	Kandidáti sa budú predstavovať v abecednom poradí na základe prvého písmena priezviska. Po vystúpení budú môcť každému kandidátovi klásť otázky poslanci miestneho zastupiteľstva, pričom časový priestor na otázky a odpovede kandidáta nebude obmedzený. Každý kandidát na funkciu miestneho kontrolóra má právo byť na zasadnutí miestneho zastupiteľstva dňa 16. júna 2015 prítomný od začiatku až do ukončenia programu zasadnutia. 
	
4.	z r i a ď u j e 
trojčlennú komisiu na posúdenie splnenia náležitostí doručených prihlášok jednotlivých kandidátov na funkciu miestneho kontrolóra, v zložení z poslancov miestneho zastupiteľstva: 
1. Ing. Libor Gašpierik
2. Ing. Stanislav Winkler
3. Ing. Jozef Bielik
; pričom zároveň určuje poslanca miestneho zastupiteľstva Ing. Stanislava Winklera za predsedu tejto komisie.
Komisia najneskôr do 05.06.2015 vyhodnotí splnenie podmienok jednotlivých kandidátov - v spolupráci s prednostom miestneho úradu vydá a zabezpečí zverejnenie zoznamu a životopisov jednotlivých kandidátov na funkciu miestneho kontrolóra Mestskej časti Bratislava – Nové Mesto, ktorí splnili podmienky na zaradenie do voľby, a to na webovej stránke Mestskej časti Bratislava – Nové Mesto a  v spolupráci s prednostom miestneho úradu vydá a zabezpečí zverejnenie zoznamu uchádzačov, ktorí nesplnili podmienky pre zaradenie do voľby, a to na webovej stránke Mestskej časti Bratislava – Nové Mesto. Prednosta miestneho úradu najneskôr do 02. júna 2015 určí zapisovateľa tejto komisie.  

5.	u k l a d á   
starostovi mestskej časti Bratislava – Nové Mesto 
zabezpečiť zverejnenie vyhlásenia dňa konania voľby miestneho kontrolóra mestskej časti Bratislava – Nové Mesto prostredníctvom prednostu Miestneho úradu na úradnej tabuli, na webovom sídle Mestskej časti Bratislava – Nové Mesto, v mesačníku HLAS NOVÉHO MESTA, ak to bude vzhľadom na termín vydania možné, a aj v  televíznom vysielaní TV BA v  zákonom stanovenej lehote.   

a)  bez pripomienok

b)  s  pripomienkami

Dôvodová správa

V súlade s požiadavkami niektorých poslancov miestneho zastupiteľstva mestskej časti Bratislava – Nové Mesto je predložená zmena návrhu Uznesenia, ktorá je upravená formou zvýraznených zmien (červenou, prečiarknutím). 

Vzor hlasovacieho lístka

MESTSKÁ ČASŤ BRATISLAVA-NOVÉ MESTO

HLASOVACÍ  LÍSTOK
pre voľbu miestneho kontrolóra
mestskej časti Bratislava - Nové Mesto
16. júna 2015

Volí sa 1 (jeden) kandidát zakrúžkovaním poradového čísla príslušného riadku 

Kandidáti:
1.	…..
2.	…..
3.	…..
….

pečiatka					meno a  priezvisko poslanca
        MČ (hrozno)					       (bude predtlačené)